open-index/open-wikipedia-markdown huggingface dataset:
Johan L. Tønnesson

**Johan Laurits Tønnesson** (født 1956) er en norsk professor i sakprosaforskning ved Institutt for lingvistiske og nordiske studier ved Universitetet i Oslo. 

Både hans hovedoppgave *Vitenskapens stemmer* (1998/2001) og doktoravhandlingen *Tekst som partitur* (2004) er studier av ny historiefaglig sakprosa skrevet for både eksperter og allmennhet. I 2002 redigerte han boka *Den flerstemmige sakprosaen* som inneholder analyser av blant annet portrettintervjuer, radioprogram, tekstmeldinger, reklame og av læreplanens generelle del. Boka inneholder også et etterord av professor Kjell Lars Berge med en mye sitert definisjon av tekst. I mars 2008 ga Tønnesson ut boka *Hva er sakprosa* i Universitetsforlaget serie *[[Hva er-bøkene|Hva er]]*.

Johan L. Tønnesson er bror til Stein Tønnesson og sønn av Kåre Tønnesson.

## Eksterne lenker
Vestibularisnevritt

**Vestibularisnevritt** er en viral infeksjonssykdom som rammer den åttende hjernenerven (*[[nervus vestibulocochlearis]]*), og forårsaker betennelse med påfølgende svimmelhet, kvalme og ufrivillige øyebevegelser.

## Etiologi og patogenese
Sykdommen rammer voksne personer av begge kjønn i alderen 30-60 år. Den kan gå i epidemier.

Den skyldes en betennelse på balansenerven (*n. vestibularis* som flettes inn i *[[nervus vestibulocochlearis|n. vestibulocochlearis – den VIII. hjernenerve]]*), som mest sannsynlig skyldes et ukjent virus.

## Symptomer og forløp
Betennelse på balansenerven gjør at signalene fra labyrinten blir forstyrret, og dette gir utslag i svimmelhet med påfølgende kvalme og ufrivillige øyebevegelser (nystagmus). Dette kan være svært invalidiserende for den som blir rammet, og sykemelding er nødvendig.

Sykdommen kan vare i flere uker, men går alltid over av seg selv.

## Behandling
Det er ikke etablert noen effektiv behandling, men symptomene kan lindres ved å holde sengen. Det er imidlertid viktig å komme seg på beina igjen så snart man føler at man orker, da dette har vist å forkorte behovet for sykeleie.

Eventuelt kan man supplere med antihistaminer og kvalmestillende.

## Referanser
Carl Peter Lehmann

**Carl Peter Lehmann** (1794–1876) var en dansk-svensk maler som også virket i Norge.

I sin ungdom skal Lehmann ha vært reisende akrobat. Anleggene hans for maling ble oppdaget da han malte dekorasjoner for troppen han tilhørte. Han utførte miniatyrmalerier og gikk senere over til oljefarger. Navnet hans dukker opp i 
Sverige første gang i 1822, da han vant en pris for maleriet *Ægir og Rån*.

I 1817 kom Lehmann til Bergen sammen med familiens omreisende teater.Han leverte inn søknad om borgerskap som malermester i byen. Det gikk en tid før dette var i orden, men i mars 1820 ble søknaden innvilget.

Etter Johan Georg Müllers død i 1822 overtok han stillingen han hadde hatt som teatermaler ved Det Dramatiske selskap og sakte gikk han over fra å ha vært malermester til å bli «kunstner». Han drev i tillegg malerskole og blant elevene var Knud Baade og Joachim Frich.

Oppholdet i Bergen ble avsluttet i 1826 etter at I. C. Dahl hadde vært på besøk i byen og kommet med sterk kritikk av Lehmanns arbeider.

Lehmann slo seg senere ned i Stockholm, men foretok ofte reiser både i Sverige, Norge, Finland og Russland, inntil  han på slutten av 1850-tallet bosatte seg i Sigtuna.

I september 1842 kom han til Stavanger i anledning byens høstmarked og satte straks i gang med å male portretter. Ti dager etter ankomsten satte han inn en annonse i avisen hvor det sto:

:«Undertegnede agter Søndagen den 9. October Eftermiddags Kl. 3 i Hr. Cederbergs Sal at forevise hvordan Genstande af Naturen daguerreotyperes, og at meddele oplysende Forklaring over Fremgangsmaade, overbevist om at Sagen vil vække Interesse hos Stedets ærede Indvaanere. Det bemærkes at Daguerreotyperingen kun forevises denne ene Gang. Prisen er 1 Ort Personen.»

Dette var kun 3 år etter at teknikken var blitt introdusert av Louis Daguerre. 

Året etter fremviste han en daguerreotypmaskin i Logens store sal i Bergen og det var
første gang bergenserne fikk se en slik.  

Lehmann malte alt, også mytologiske temaer og norske landskap. Til sammen skal han ha utført rundt 4&nbsp;800 portretter. Mange av disse ble utført ved hjelp av læregutter og svenner.

136 bilder fra hans egen hånd ble solgt på auksjon i Stockholm 1877.

En omfattende biografi med oversikt over Lehmanns produksjon av kunsthistorikeren Ulf Hamran ble utgitt posthumt i 2025. 

## Galleri

Fil:Lehmann Wergeland 1842.jpg|Henrik Wergeland malt i 1842
Fil:Amalie Sofie Bekkevold.jpg|Amalie Sofie Bekkevold, Henrik Wergelands ektefelle. Malt i 1842
Fil:Lehmann J Welhaven 1842.jpg|Johan Sebastian Welhaven
Fil:Hans Linstow.jpg|Arkitekt Hans Ditlev Franciscus von Linstow

## Referanser



## Litteratur
*Roger Erlandsen: *Pas nu paa! Nu tar jeg fra hullet!*, forlaget Inter-View, 2000, ISBN 82-91780-02-1
*Ulf Hamran: Carl Peter Lehmann 1794 - 1876.  Liv og verk. Bodoni Forlag, Bergen, 2025.  ISBN 978-82-8403-268-9
## Eksterne lenker
* 

__NOTOC__
Zoologischer Garten stasjon

***Bahnhof Berlin Zoologischer Garten*** (kort ***Bahnhof Zoo***) er en jernbanestasjon åpnet i 1882 som del av *[[Berliner Stadtbahn]]*. Under den kalde krigen var *Bahnhof Zoo* det viktigste trafikknutepunktet i Vest-Berlin.

Stasjonen ligger ved Hardenbergplatz i Charlottenburg, i umiddelbar nærhet av *[[Zoologischer Garten Berlin]]* (Berlins dyrepark). Både linjer på Berlins undergrunnsbane (*U-Bahn*), Berlins forstadsbaner (*S-Bahn*) og Berlins jernbane (*Stadtbahn*) møtes ved *Bahnhof Zoo.* På Hardenbergplatz ligger også Berlins største busstasjon.

Fra 1884 ble stasjonen også brukt for fjerntog. En underjordisk stasjon på linjen U2 ble åpnet i 1902. *Bahnhof Zoo* ble ombygget mellom 1934 og 1940.

Som følge av delingen av Berlin ble *Bahnhof Zoo* i 1952 den eneste fjerntogstasjonen i Vest-Berlin. At *Bahnhof Zoo* med sine kun to spor var Vest-Berlins viktigste jernbanestasjon, var ett av mange fenomener som særlig etter byggingen av Berlinmuren i 1961 viste byens unaturlige tilstand.

På 1970- og 1980-tallet var området bak stasjonen i Jebenstraße et samlingspunkt for Vest-Berlins narkotika- og prostitusjonsmiljø. Reportasjeboken *Wir Kinder vom Bahnhof Zoo* (norsk tittel: *[[Å være ung er for jævlig]]*) om ungjenta Christiane F. tematiserte hverdagen i narkomiljøet slik en av de involverte så det. 

Boken ble filmatisert i 1981. Ettersom *Bahnhof Zoo* den gang stod under østtysk «beskyttelse», var det forbudt å gjøre filmopptak der, slik at disse måtte gjøres i hemmelighet; de var ulovlige.Hemmelighetene fra filmatiseringen, *[[Bild]]* 19. februar 2021, *bild.de</ref> I [[Norge]] ble filmen distribuert under tittelen *Christiane F. – Å være ung er for jævlig*. Boken førte til at myndighetene ryddet *Bahnhof Zoo* ved hjelp av store politiaksjoner og fikk slutt på narkotikasalg og prostitusjon på slutten av 1980-tallet.

I 1991 inspirerte stasjonen det irske [[rock]]ebandet [[U2]] til sangen *Zoo Station*. I sangen *Bahnhof Zoo* av det svenske bandet Randy skildres ungdommens perspektivløshet og sosiale problemer.

== Bildegalleri ==
<gallery>
Fil:Berlin Zoo Station at night 2.JPG|*Bahnhof Zoologischer Garten* [[2004]].
Fil:Berlin Zoologischer Garten Bahnhof BR 114.jpg|*RegionalExpress* ved *Bahnhof Zoologischer Garten.


## Referanser




## Eksterne lenker
*
Chaetosomatidae

* *[[Chaetosoma]]*
* *[[Malgassochaetus]]*
* *[[Somatochaetus]]*

**Chaetosomatidae** er en lite kjent familie av biller som bare ser ut til å finnes på den sørlige halvkule. Larvene lever i død ved, mest i gangene til andre vedborende insekter, og ser ut til å være rovdyr. Nålevende arter ser bare ut til å være kjent fra New Zealand og Madagaskar, men det er også kjent fossile arter av gruppen.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien gnag- og maurbiller, Cleroidea
***** Familien **Chaetosomatidae**  – i alt 10 kjente, nålevende arter
****** Slekten *[[Chaetosoma]]* Westwood, 1851  – én art, New Zealand
******* *[[Chaetosoma scaritides]]* Westwood, 1851
****** Slekten *[[Chaetosomodes]]* Broun, 1921 - én art:
******* *[[Chaetosomodes halli]]* Broun, 1921
****** Slekten *[[Malgassochaetus]]* Ekis & Meinier, 1980 – åtte arter, Madagaskar

## Eksterne lenker
*
Harald Ringstorff

**Harald Ringstorff** (født 25. september 1939 i Wittenburg, død 19. november 2020 i Schwerin) var en tysk politiker fra SPD. Fra 1998 til 2008 var han ministerpresident i delstaten Mecklenburg-Vorpommern og i 2007 president for Forbundsrådet.

Ringstorff hadde doktorgrad i kjemi.

Han ble i 2007 hedret med storkors av Den Kongelige Norske Fortjenstorden.

## Referanser
Orging

**Orging** er et nyord innført av den norske motstandsbevegelsen under den annen verdenskrig. I tilknytning til illegal virksomhet var det stadig nødvendig med dokumenter,  transport, mat, klær og husly for folk og aktiviteter som myndighetene ikke skulle ha snusen i. Virksomheten med å ordne dette ble kalt *å orge* etter verbet *å organisere*.

Ordet ble snart tatt i bruk om all virksomhet som hadde et skinn av motstand mot okkupasjonen i seg, slik som unnlatelse av rapportering av rett kvantum dyr på gården, mengde innhøstede varer, svartebørshandel, fiksing av identitets- og reisedokumenter, «lån» av rasjoneringskort, tyveri fra Wehrmacht, «lån» av kjøretøyer eller bensin og lignende.

Virksomheten fortsatte til en viss grad etter fredsslutningen – da i form av «private» beslag av våpen, ammunisjon, klær og annet før de sivile og militære myndighetene hadde fått oversikt.

Etterhvert ble en klar over at det ikke var moralsk forsvarlig å holde de norske myndighetene for narr – det gikk bare ut over norske, og virksomheten opphørte langt på vei.

## Referanser
Vestibularisschwannom

**Vestibularisschwannom** er en godartet svulst som utgår fra de schwannske cellene på balansenerven. Denne trykker på de omkringliggende strukturene etterhvert som den vokser, og kan forårsake hørselstap og tinnitus.

## Synonyme diagnoser
* *Akustikusnevrinom* er det vanligst brukte navnet, men dette er upresist da det henviser både til feil nerve og til feil type svulst.

## [[Etiologi]] og [[Patogenese]]
Dette er en sykdom som hovedsakelig rammer voksne i alderen 30-50 år.

Den skyldes mangelfull kontroll på cellesyklus i de schwannske cellene som kler balansenerven med myelin. Dette fører til at det vokser ut en klump (svulst) bestående av schwannske celler. Denne svulsten er i prinsippet godartet (*benign*) i det at den ikke vokser *inn* i det omkringliggende vevet, men den kan imidlertid presse på strukturene som ligger rundt når den blir stor nok. Om den vokser, vil den etter mange år kunne bli livstruende ved at den klemmer på hjernestammen.

Vestibularisschwannomer deles inn i to histologiske varianter: Antoni type A, med avlange celler arrangert parallelt, og Antoni type B, hvor cellene har en retikulær struktur, og cellekjerner som ligner lymfocytter. Rent Antoni type A schwannomer pleier å forekomme mest i ryggraden, mens schwannomer som er en blanding av type A og B er mer vanlig i hodet.

## Symptomer og forløp
Det mest karakteristiske symptomet ved et vestibularisschwannom er at pasienten får et gradvis progredierende *ensidig* hørselstap.

I mange tilfeller vil ikke svulsten vokse etter diagnosetidspunktet, men dersom den vokser, vil man også kunne få andre utfall fra de omkringliggende strukturer, gjerne i denne rekkefølgen:

## Behandling
Dersom svulsten er liten, vil man vanligvis velge å overvåke den gjennom å ta årlige bilder og se etter om den vokser. Dersom den gjør dette, eller dersom den gir plagsomme symptomer, kan det være aktuelt å operere den vekk eller behandle med strålekniv. Ved operasjon kan man av og til få skade av omkringliggende strukturer (n. trigeminus og n. facialis) som medfører lammelse av ansiktet.

## Referanser
Paul Außerleitner-bakken

**Paul Außerleitner-bakken** (tysk: *Paul-Außerleitner-Schanze*) er en hoppbakke i Bischofshofen i Østerrike. Bakken ligger ved Laideregg på vestsiden av byen, og har K-punkt 125 meter og bakkestørrelse 140 meter. Den er den nest største hoppbakken i Østerrike, etter skiflygingsbakken Kulm. Bakken er mest kjent som arena for avslutningsrennet i den tysk-østerrikske hoppuka, men ble også brukt under ski-VM 1999, da Ramsau var hovedarrangør, og under vinter-Universiaden 2003, da Tarvisio i Italia var hovedarrangør.

Paul Außerleitner-bakken er en del av Sepp-Bradl-Stadion, som også omfatter Laidereggbakken (*Laidereggschanze*) på K65 (HS78) og Barnebakken (*Kinderschanze*) på K/HS20. Anlegget har tilskuerkapasitet på 30 000, og er eid av Skiclub Bischofshofen. Utenfor skistadionet står et minnesmerke over Sepp Bradl, som representerte SC Bischofshofen.

Alle de tre bakkene i hoppanlegget er utstyrt med plastmatter slik at de også kan brukes i sommerhalvåret. Laidereggbakken hadde i flere år renn i kontinentalcupen (sommer) for kvinner.

Paul Außerleitner-bakken er kjent for å ha et langt, relativt slakt, naturlig tilløp. I takt med ombygginger og utvidelser av bakken er den i dag ikke fullt så mye av en naturbakke som den var de første årene.

## Historie
Storbakken ble bygd i 1947 og fikk navnet Hochkönig-bakken (*Hochkönig-Schanze*). Sepp Bradls bakkerekord i åpningsrennet var på 86 meter. I desember 1950 kom bakkerekorden opp i 107,5 meter, også satt av Sepp Bradl. De to neste årene ble bakken forminsket to ganger etter krav fra FIS, og Bradls bakkerekord ble ikke slått før i 1976.

Den lokale hopperen Paul Außerleitner falt stygt i bakken under trening 5. januar 1952, og døde på sykehus fire dager senere. Etter dette ble Hochkönig-bakken oppkalt etter ham. Den tysk-østerrikske hoppuka startet i 1953, med rennet i Bischofshofen som avslutning. Avslutningsrennet arrangeres vanligvis på helligtrekongersdag (trettendedagen), 6. januar.

Bakken er blitt ombygd og utvidet flere ganger. I 1982 ble det tidligere naturlige ovarennet forkortet med 5 meter, gjort brattere og bygd noe opp fra terrenget med tre og betong. Den siste større ombygningen ble gjort i 2003, da bakken blant annet ble utvidet fra K120 til K125.

Da hoppukerennene i Innsbruck i 2008 og 2022 måtte avlyses på grunn av sterk vind, ble rennene flyttet til Bischofshofen, der det ble holdt to renn.

## Bakkerekorder
Anerkjent bakkerekord på snø (i konkurranse) er 144,5 meter, satt av Andreas Wellinger (Tyskland) i verdenscupen (Hoppuka) 5. januar 2017. Gregor Schlierenzauer (Østerrike) hoppet 145 meter i kvalifiseringen til verdenscuprennet 5. januar 2008. Bakkerekord på plast er 143,5 meter, satt av Martin Koch i det østerrikske mesterskapet 19. oktober 2008.

## Se også
* Hoppuka
* Vinnere av renn i Paul Außerleitner-bakken

## Referanser


## Kilder
* Skisprungschanzen-Archiv: Bischofshofen (engelsk, besøkt 30. desember 2010)
* Skiklub Bischofshofen: Jumping stadion (engelsk, besøkt 30. desember 2010)
* Skiklub Bischofshofen: Schanzenrekorde  (bakkerekorder, tysk, besøkt 30. desember 2010)

## Eksterne lenker
*
Neubau

**Neubau** er det syvende av Wiens 23 distrikter. Pr 2001 bodde det 28&nbsp;292 innbyggere her, fordelt på 1,61 km². 

Distriktet består av de tidligere forstedene Neubau, Altlerchenfeld, St. Ulrich, Schottenfeld og Spittelberg. Distriktsgrensene dannes av Lerchenfelder Straße i nord, Mariahilfer Straße i sør, Neubaugürtel i vest og Museumstraße og Museumsplatz i øst. 

På 1700-tallet var Neubau senter for Wiens silkefabrikker. På denne tiden ble området tungt forurenset. I dag er shopping mye viktigere for området, særlig i Mariahilfer Straße og Neubagasse. Det ligger mange puber i området rundt Spittelberg, noe som er populært for alle studentene her. Volkstheater Wien, en av Wiens store teatre, og Østerrikes Justisdepartement ligger i Neubau. Det samme gjør Museumsquartier, et senter for moderne kunst som bl.a. huser *Leopoldsamlingen*, som er Dr. Rudolf Leopold sin samling med over 5&nbsp;000 kunstverk. 

Ved valget i 2001 var Neubau det første distriktet i Østerrike der Østerrikes Grønne Parti fikk flertall (32,6% av stemmene). 

Ved valget i 2004 fikk De Grønne 41% av alle stemmene, som er mer enn SPÖ og ÖVP til sammen. 

Sammen med Mariahilf er Neubau kjent som et av de distriktene i Wien som har den yngste, mest liberale og mest urbane befolkningen.

## Referanser

## Eksterne lenker
* Offisiell hjemmeside – Neubau
* Mariahilferstrasse: Wiens største handlegate.
* Museumsquartier: senter for kultur og moderne kunst. 
* Volkstheater Wien: teater grunnlagt i 1887-89 av arkitektene F. Fellner og H. Helmer.
* Resultater fra de siste valgene
* Offisiell hjemmeside – MuseumsQuartier Wien
Ester Horn

**Ester Horn** (født Ester Lind Jynge 19. juni 1902 i Kristiania, død 14. april 1993 på Stabekk i Bærum) var en norsk humanetiker, som sammen med sin mann Kristian Horn var blant grunnleggerne av Foreningen for borgerlig konfirmasjon i 1950 og Human-Etisk Forbund i 1956. Horne var utdannet zoolog. Hun arbeidet mesteparten av sitt yrkesaktive liv i Human-Etisk Forbund.

Hun var datter av jernbanedirektør og dikter Andreas Grimelund Jynge og Ester Lind Jynge (født Skjerden), søster av maler Gert Jynge.

## Referanser
Anne Hege Simonsen

**Anne Hege Simonsen** (født 1965) er en norsk sosialantropolog, forsker, journalist, redaktør og forfatter.

Simonsen har jobbet som utenriksjournalist i *[[Klassekampen]]*, har vært redaktør i ukeavisen *[[Ny Tid]]* og *[[Verdensmagasinet X]]* og underviser som førstelektor i journalistikk ved avdeling for journalistikk, bibliotek- og informasjonsfag (HiO) ved Høgskolen i Oslo. Hun har gitt ut flere fagbøker og har bidratt til en rekke antologier og tidsskrifter. Hun har bl.a. gitt ut Tryggve Gran-biografien *Is, luft og krig* (Cappelen Damm, 2013).

Anne Hege Simonsen er bosatt i Oslo og gift med journalist og historiker Bjørn Westlie.

## Bibliografi
*
*  ISBN 9788202334314
* 
* 
* 
* 
* 
* Elisabeth Eide og Anne Hege Simonsen: *Å se verden fra et annet sted : [[medier]], norskhet og fremmedhet* (2004) ISBN 8202237327
* Anne Hege Simonsen, Jon Bakkerud og Carsten Thomassen: *Feighetens [[våpen]] – Kampen mot minene* (1997) ISBN 8202176336
* 

## Eksterne lenker
*
*
*
Barnelitterære priser

**Barnelitterære priser** omfatter en lang rekke små og store priser og utmerkelser for å belønne god barne- og ungdomslitteratur eller formidlinga av den. Prisene skal, som andre kultur- og kunstpriser, stimulere utøverne til å lage flere gode arbeider, skape offentlig oppmerksomhet om fagområdet og fremme salget av produktene.

## Norske priser
* Kultur- og kirkedepartementets pris for barne- og ungdomslitteratur 
* Sonja Hagemanns barne- og ungdomsbokpris
* Norsk litteraturkritikerlags barnebokpris
* Skolebibliotekarforeningens litteraturpris
* Riksmålsforbundets barne- og ungdomsbokpris
* Nynorsk barnelitteraturpris
* Ungdommens kritikerpris
* Unni Sands bildebokpris
* Uprisen
* NBU-prisen, for arbeid med barnebøker
* Askeladdprisen, særlig for formidling av barnlitteratur
* Ord & Bilde-prisen, for arbeid med bildebøker
* Kari Skjønsbergs pris, for forskning på barnelitteratur
* Rogaland fylkeskommune vil fra 2007 dele ut en ny barne- og ungdomslitteraturpris: Rasmus Løland-stipendet

### Priser med flere klasser
* Brageprisen har en egen kategori for barnebøker
* Bastianprisen for oversatte bøker har en egen kategori for barnebøker
* Årets vakreste bøker for god bokkunst har en egen kategori for barnebøker
* Emmausprisen for kristne bøker har en egen kategori for barnebøker

## Noen utenlandske priser
* Bologna Ragazzi Award (BRAW), internasjonal, tildeles under Barnebokmessa i Bologna
* Deutscher Jugendliteraturpreis, tysk
* H.C. Andersen-prisen, internasjonal
* Litteraturprisen til minne om Astrid Lindgren, internasjonal
* Nordisk Skolebibliotekarforenings Børnebogspris, nordisk
* The White Ravens, internasjonal katalog over gode barnebøker
### Britiske utmerkelser for barnelitteratur
* The Whitbread Awards for a childrens novel
* Carnegie Medal in Literature, opprettet 1936 
* Children's Laureate, deles ut annethvert år, på 10 000 pund 
* Guardian Award (Guardian Children's Fiction Prize), deles ut årlig av avisa The Guardian, opprettet 1967
* Nestlé Smarties Book Prize, sponset pris 1985-2008
* Kate Greenaway-medaljen, pris for barnebokillustrasjoner, opprettet 1955
### Amerikanske utmerkelser for barnelitteratur
* Newbery-medaljen, opprettet 1922
* Caldecott-medaljen, bildebokpris opprettet 1938
* Dorothy Canfield Fisher Children's Book Award, opprettet 1957
Anne-Sofie Østvedt

**Anne-Sofie Østvedt** (1920–2009) var en av lederne av den norske etterretningsorganisasjonen XU.

Østvedt begynte å studere realfag i 1939 ved Universitetet i Oslo. Etter den tyske invasjonen av Norge ble Østvedt tidlig med i illegalt arbeid og var med å utgi aviser. Østvedt ble med i XU i 1941 og ble nestleder i organisasjonen i 1943. Gestapo begynte å lete etter henne fra høsten 1942 og hun måtte leve under falsk identitet i Oslo inntil frigjøringen.

Innen XU hadde hun flere dekknavn, men var mest kjent under navnet Aslak; for de fleste av hennes underordnede var det en stor overraskelse å finne ut at sjefen hadde vært en ung kvinne. Etter krigen fikk hun stipend og studerte kjemi ved University of California, Berkeley sammen med Øistein Strømnæs, tidligere leder for XU. Paret giftet seg og flyttet tilbake til Norge etter endte studier i 1951.

Østvedt avslo alle dekorasjoner hun ble tilbudt for sin krigsinnsats.

Einar Sæter og sønnen Svein Sæter intervjuet Ann-Sofie Strømnæs tidlig på 1990-tallet. Dette resulterte i bok om XU i 1995.

## Referanser
Nina Haver-Løseth

**Nina Haver-Løseth** (født 27. februar 1989) er en norsk tidligere alpinist som representerte Spjelkavik Idrettslag. Hun har to verdenscupseire, fire norske mesterskap og OL-bronse i alpin lagkonkurranse.

## Karriere
Nina Løseth, som hun het da, debuterte i verdenscupen i alpint 5. februar 2006 i slalåm i Ofterschwang, og hun tok sine første verdenscuppoeng i Levi 11. mars 2006.

I junior-VM i alpint i 2006 fikk hun bronse i storslalåm. Maria Pietilä-Holmner fra Sverige vant foran Kathrin Triendl. I 2009 fikk hun en ny bronse, denne gangen i slalåm. Denise Feierabend fra Sveits vant, foran Bernadette Schild fra Østerrike.

I VM 2007 i Åre ble hun beste norske kvinne med 30.-plass i storslalåm og tiendeplass i slalåm.

Hun tok sin første verdenscupseier 5. januar 2016 i slalåmrennet i Santa Caterina di Valfurva. Dette var Norges første seier på kvinnesiden siden 2002.

I vinter-OL 2018 i Pyeongchang kjørte Haver-Løseth på det norske laget som tok bronse i lagkonkurransen. De øvrige på laget var Kristin Lysdahl, Maren Skjøld, Sebastian Foss Solevåg, Leif Kristian Nestvold-Haugen og Jonathan Nordbotten. Hun ble nummer seks i slalåm og nummer 15 i storslalåm.

Hun la opp etter sesongen 2019/20. Hun begynte høsten 2020 som ekspertkommentator både i NRK og i TV2.

## Resultater i verdenscupen

### Pallplasseringer

### Sammenlagtplasseringer

## Referanser


## Eksterne lenker
* 
* 
* 
*
Mariahilf

**Mariahilf** er det sjette av de 23 distrikter i Østerrikes hovedstad Wien. Det ligger nær Wiens sentrum og ble etablert som et distrikt i 1850. Mariahilf er tett befolket storbyområde med mange boliger. Per 2014 bodde det 30 613 innbyggere fordelt på 1,48 km².

## Plassering

Mariahilf ligger sørvest for Wiens sentrale Innere Stadt. Mot nord ligger Mariahilfer Straße, Wiens viktigste handlegate, som utgjør grensen mot Neubau. I sør ligger dalen som elven Wien løper gjennom, og i vest ligger Gürtel.  

Distriktet består av fem historiske forsteder («vorstädte»); Mariahilf, Gumpendorf, Windmühle, Magdalenengrund og Laimgrube.

## Historie
De eldste bebyggelsene rundt de romerske veiene i området ble utviklet rundt år 1000. I 1428 brukes navnet *Im Schöff* for første gang, men dette navnet gikk tapt da et maleri fra byen Passau ble satt opp i et kapell på kirkegården, et maleri som ble kjent som *Mariahilf* – «(Jomfru) Marias hjelp». Bebyggelsen økte etter Tyrkias andre beleiring av Wien i 1683. Området var taktisk viktig fordi veien til Schönbrunn-palasset gikk gjennom det. 

*Gumpendorf* ble nevnt for første gang i 1130, og utviklet seg fra et gammelt romersk vakttårn. Det var underlagt mange føydalherrer, og ble til slutt solgt til Wien kommune i 1798. 

*Magdalenengrund* var opprinnelig kjent som *Im Saugraben an der Wien auf der Gstätten* («I purkegropen ved Wien-elven på engen»). I 1698 ble noen jordområder lagt ut for salg med tanke på bebyggelse. 

**Laimgrube** (leiregruven) er trolig den eldste delen av Mariahilf. Den var nevnt allerede i 1291, men har eksistert siden 1000-tallet. Navnet stammer fra den leirete jorden her som ble brukt til å produsere murstein. 

**Windmühle** (vindmølle) utviklet seg fra et føydalt gårdsbruk som ble brukt av ulike munkeordener. I 1529 ble den ødelagt i forbindelse med beleiringen av Wien. Keiser Ferdinand I overførte eierskapet til Johann Francolin, under den betingelsen at han skulle bygge vindmøller her. Kun én mølle ble bygd. 

6. mars 1850 ble de 5 forstedene slått sammen til Wiens 5. distrikt. Men da Wieden ble delt i to i 1861 ble Mariahilf i stedet Wiens 6. distrikt. I 1862 ble noen områder nord for Mariahilfer Straße avstått til den 7. distrikt, Neubau.

## Utdanning
Noen av bygningene til Wiens tekniske universitet ligger i dette distriktet. I tillegg ligger Franz Schubert-konservatoriet her, samt fagskoler innen elektro, IT, metallurgi, glass-keramikk, sanitetssystemer, varme og luftkondisjonering.

## Kjente personer knyttet til Mariahilf
*Joseph Haydn
*Ferdinand Raimund
*Michael Thonet
*Siegfried Marcus
*Elfi von Dassanowsky
*Oskar Werner

## Severdigheter
* Arik Brauer-huset
* Mariahilf brannstasjon
* Gustav Adolf-kirken
* Luftverntårnet, med akvariet *Haus des Meeres*
* Raimundteateret
* Theater an der Wien
* Maria Hilf-kirken 
* Gumpendorf-kirken
* Naschmarkt
* Fillgraderstiege
* Franz Schubert-konservatoriet
* Mariahilfer Straße

## Referanser


## Eksterne lenker
* Mariahilferstrasse: Wiens største handlegate.
* Offisiell hjemmeside – Mariahilf
Rachel Suissa

**Michal Rachel Suissa** (født 1957) er førsteamanuensis i legemiddelkjemi ved Høgskolen i Oslo. Hun har sin doktorgrad (1989) fra Det hebraiske universitetet i Jerusalem.  

Hun er daglig leder i stiftelsen Senter mot antisemittisme og redaktør for bladet *SMA-info*. Suissa skriver regelmessig på bloggen til stiftelsen, og noen av tekstene hennes blir også publisert på andre nettsteder, som for eksempel nettmagasinet Document.no.
## Referanser
Arvid Storsveen

**Arvid Kristian Storsveen** (født 9. juli 1915 i Aker, død 27. april 1943 i Oslo) var en norsk sivilingeniør og motstandsleder under andre verdenskrig.
Storsveen tok ingeniørvåpenets befalsskole og studerte deretter ved Norges tekniske høyskole i Trondheim. Under felttoget i Norge i 1940 deltok han i kampene på Ringerike ved Ingeniørregimentet (INGR) som fenrik og troppsjef i 2. Pionerkompani (Pikp 2). Etter kapitulasjonen engasjerte han seg raskt i motstandsarbeid.

Storsveen startet etterretningsvirksomhet, som etter hvert ble slått sammen med XU. Da lederne i XU måtte flykte høsten 1941, ble Storsveen ny leder for organisasjonen. I juli 1942 måtte han selv flykte til Sverige og ledet så organisasjonen derfra, med Øistein Strømnæs som leder i Oslo. Under et besøk i Oslo 1943 gikk Storsveen i en felle og ble skutt og drept av Gestapo. Tyskerne fant imidlertid aldri ut hvem de hadde drept; Storsveen hadde falske papirer, og for XUs videre eksistens var det et hell i tragedien.

## Utmerkelser
Storsveen ble i statsråd 13. august 1943 post mortem tildelt *[[Krigskorset]]* med sverd. I den hemmelige innstillingen het det at «Storsveen ved sitt mot og sin handlekraft har utmerket seg på en fremrakende måte».

I 1990 fikk en plass på Blindern i Oslo navnet Arvid Storsveens plass.

## Referanser





## Eksterne lenker
* NorgesLexi om Arvid Storsveen
* Store norske leksikon om Arvid Storsveen
Marlies Schild

**Marlies Schild** (født 1981) er en østerriksk tidligere alpinist.

## Karriere
I starten av karrieren foretrakk hun å kjøre utfor. Da hun som 19-åring allerede hadde gjennomgått flere kneoperasjoner, bestemte hun seg for å satse på de tekniske disiplinene slalåm og storslalåm.

Under VM 2003 i St. Moritz tok hun sølv i slalåm, etter Janica Kostelić. Under VM 2005 i Santa Caterina fikk hun bronse i kombinasjonen, slått av Janica Kostelić og Anja Pärson.
Sesongene 2003/04 og 2005/06 kom hun på andreplass sammenlagt i slalåmdelen av verdenscupen.

Under OL 2006 i Torino tok hun sølv i kombinasjonen, igjen slått av Janica Kostelić. Olympisk bronse ble det også få dager senere, denne gang i slalåm, etter Anja Pärson og Nicole Hosp. I VM i alpint 2007 kjørte hun på det østerrikske laget som tok gull i lagkonkurransen. Under OL 2010 vant hun sølvmedaljen i slalåm, bak Maria Riesch. I VM i alpint 2011 vant  hun slalåm.

Hun la opp i 2014. Hun vant 37 verdenscuprenn i løpet av karrieren.

## Meritter
### Verdenscupseire

#### Sammenlagtplasseringer i verdenscupen

### VM
* 1.-plass for lag Åre 2007
* 1.-plass slalåm Garmisch-Partenkirchen 2011 
* 2.-plass slalåm St. Moritz 2003
* 2.-plass for lag Bormio/Santa Caterina 2005
* 2.-plass slalåm Åre 2007
* 3.-plass kombinasjon Bormio/Santa Caterina 2005
* 3.-plass superkombinasjon Åre 2007

### OL

* 2.-plass kombinasjon Torino 2006
* 2.-plass slalåm Vancouver 2010
* 2.-plass slalåm Sotsji 2014
* 3.-plass slalåm Torino 2006

## Referanser


## Eksterne lenker
* 
*
Nar

**NAR** og **Nar** kan sikte til

* Nár en dverg fra J.R.R. Tolkiens Midgard.
* Nouvelle Action Royaliste en fransk rojalistisk (orléanistisk), politisk bevegelse og parti.
Raimundteateret

**Raimundteateret** (Raimundtheater) er et teater som ligger i Wiens syvende distrikt, Mariahilf.

Teateret har sitt navn etter den østerrikske damatikeren Ferdinand Raimund, og ble åpnet 28. november 1893. 

## Referanser
Kibergsneset

**Kibergsneset** (også skrevet *Kibergneset*) er et nes i Vardø kommune i Finnmark. Det ligger på fastlandet, rundt 10 kilometer sør for Vardø by og nordøst for Kiberg. Spissen på Kibergsneset er det østligste punktet på Norges fastland.

På den sørøstre delen av neset ligger restene av et stort kystfort bygget av tyskerne under andre verdenskrig. Batteriet, Marine Küsten Batterie Kiberg 3./513, ble oppsatt med tre 28&nbsp;cm kanoner sommeren 1942. Under frigjøringen av Øst-Finnmark i 1944 ble batteriet sprengt og evakuert av sine egne styrker.

## Referanser
Øistein Strømnæs

**Øistein Strømnæs** (1914–1980) var en norsk genetiker og motstandsleder under andre verdenskrig.

Strømnæs var med i etterretningsorganisasjonen XU og overtok ledelsen da Arvid Storsveen ble drept i april 1943. XU under Strømnes var en landsomfattende og meget effektiv organisasjon; britene anså XU for å være den beste etterretningsorganisasjonen i tyskokkupert Europa. Etter frigjøringen av Norge fikk Strømnæs stipend og studerte ved University of California, Berkeley sammen med Anne-Sofie Østvedt; tidligere nestleder i XU. Paret giftet seg og flyttet hjem til Norge etter fullførte studier i 1951. Strømnes var i mange år amanuensis, og senere førsteamanuensis, i genetikk ved Universitetet i Oslo.

## Referanser
Abydos (Lilleasia)

**Abydos** (gresk: Ἄβῡδος) var by i antikken i Troas (det historiske navnet på Bigahalvøya) i nordvestlige Anatolia, beliggende ved Nara Burnu på Hellespont (dagens Dardanellene i Tyrkia). Det var den beste havnen i på den asiatiske siden av Hellespont. På motsatt side av Abydos lå Sestos på den europeiske siden, og markerte et av de smaleste stedene i sundet Hellespont, knapt 1,6&nbsp;km bred. Dette strategiske stedet har vært forbudt sone for bosetning siden 1900-tallet.

Byen er berømt i gresk mytologi som hjemstedet for Leandros (latin: Leander).

## Historie
Den eldste omtalen av Abydos er i en oppramsing av allierte for byen Troja i Homers *[[Iliaden]]*. Den var antagelig en trakisk by, slik omtalt av Strabon, men den ble senere kolonisert av folk fra Miletos en gang rundt 700 f.Kr. med godkjennelse av Gyges, en delvis legendariske konge av Lydia i oldtiden. Byen ble okkupert av perserne i 514 f.Kr., og Dareios I av Persia brente den i 512 f.Kr. Det var ved dette området som Xerxes bygde to pongtongbroer (flytende broer) og krysset sundet da han i 480 f.Kr. invaderte Hellas.

Abydos var et medlem av det athenske sjøforbundet, men gikk over til akamenidene. Kong Agesilaus II av Sparta krysset her da han dro tilbake til Hellas. Aleksander den store slo et spyd ned jorda ved Abydos da han krysset stredet for å markere at han gjorde krav på Asia.

Abydos ble berømmet for sin heftige motstand mot kong Filip V av Makedonia i 200 f.Kr. Byen preget mynter fra tidlig på 400-tallet f.Kr. og fram til midten av 200-tallet e.Kr.

Abydos var et bispested i den romerske provinsen Hellespontus i henhold til *Notitiæ Episcopatuum* fra midten av 600-tallet og fram til tiden til den bysantinske keiser Andronikos III Palaiologos (1341).

## Myten om Hero og Leandros

I henhold til gresk mytologi var det en ung mann fra Abydos ved navn Leandros (Λέανδρος) som elsket en ung prestinne av Afrodite i Sestos ved navn Hero (Ἡρώ). Hver natt ville Leandros svømme over sundet mellom de to byene, ledet av en lampe som brant i Heros tårn. En natt var det uvær og Heros lampe sluknet; Leandros mistet retningen og druknet. Hero skal ha kastet seg fortvilelse fra tårnet da hun forsto at hennes elskede var død.

Den 3. mai 1810 svømte den 22 år gamle lord Byron over Hellespont mellom Abydos og Sestos i en selvbevisst etterligning av Leandros' elskovssyke nattlige svømmeturer. Det tok ham en time og ti minutter. Strømmen i vannet var så sterk og utmattende at han undret på Leandros var i stand til elske Hero.

:*If, in the month of dark December,*
::*Leander, who was nightly wont*
:*(What maid will not the tale remember?)*
::To cross thy stream, broad Hellespont!*

Lord Byron fortalte om opplevelsen i «Written After Swimming From Sestos To Abydos», og ga også en hentydning til denne prestasjonen og Leandros i *Don Juan'', sang II, strofe105.

## Referanser


## Eksterne lenker
*
Leprosarium

**Leprosarium** er navnet på sykehusene som de spedalske ble lagt inn på i middelalderen. Der jobbet blant andre prester og munker som så det som sin plikt å hjelpe de smittede. De fleste av disse døde selv av sykdommen.

## Referanser


## Eksterne lenker
* 
* «Leprosarium», *ScienceDirect*, Journals & Books
Kazuki

**Kazuki Watanabe** (渡辺和樹), aka **華月** (*Kazuki*; født 7. april, 1981 i Tokyo), var gitarist og leder av det japanske visual kei-bandet Raphael. Han døde den 31. oktober, 2000, 19 år gammel.
SQLite

**SQLite** er et lite C-bibliotek som implementerer en frittstående SQL-databasemotor. SQLite krever ingen konfigurasjon, og kan integreres i andre programvarepakker.

## Egenskaper
SQLite har mange avanserte egenskaper som gjør denne lille databasemotoren overraskende kraftig. Disse er blant annet:
*Full ACID-støtte, selv ved systemkræsj eller strømbrudd
*Krever ingen konfigurasjon, oppsett eller administrasjon
*Implementerer det meste av SQL92-standarden
*Hele databasen er lagret i en enkelt fil på disk.
*Databasefiler kan enkelt deles mellom forskjellige maskiner og maskinarkitekturer
*Støtter databaser på opptil 2 terabyte.
*Kompakt kodebase, med under 30&nbsp;000 linjer kode.
*Enkelt og veldokumentert API
*Inkluderer bindinger mot TCL, og bindinger til andre språk er også tilgjengelig separat.
*Frittstående, uten noen eksterne avhengigheter
*Kildekoden er i public domain. Kan brukes til hva som helst, uten restriksjoner.

SQLite kommer med en egen kommandolinjeapplikasjon som kan brukes for å jobbe mot en SQLite-database.

## Eksterne lenker
*
Fylkesvei 4414

**Fylkesvei 4414** (**Fv281**) går mellom Gilja og Eikjeskog i Gjesdal kommune i Rogaland.

Frem til 2019 hadde veien betegnelsen fylkesvei 281 (Rogaland).

## Kommuner og knutepunkter

*Frafjord

 

## Referanser




## Eksterne lenker
* Vegvesenets vegkart 
*
Patrik Sinkewitz

**Patrik Sinkewitz** (født 20. oktober 1980 i Fulda, Tyskland) er en profesjonell syklist. Innen sykling er han klatrespesialist.

## Doping
Sinkewitz deltok i Tour de France 2007, men måtte bryte etter ni dager etter å ha blitt skadet i et sammenstøt med en tilskuer etter målgang på den 8. etappen. 18. juli ble det kjent av Sinkewitz hadde testet positivt på testosteron i en test som ble foretatt utenfor konkurranse 8. juni. Denne avsløringen fikk straks tysk fjernsyn til å droppe live-dekningen av touren. Den 31. juli 2007 gav Sinkewitz avkall på B-prøven. Han ble utestengt fra sporten i ett år, og ble sparket fra T-Mobile.

I 2014 ble han utestengt i åtte år etter at han i 2011 testet positivt for veksthormoner.

## Tour de France
* 2005 – 59.-plass
* 2006 – 23.-plass
* 2007- stilte ikke til start på den 9. etappen på grunn av skader etter en kollisjon med tilskuer etter målgang på den 8. etappen.

## Referanser


## Eksterne lenker
* 
*
David Carradine

**David Carradine** (1936– 2009) var en amerikansk skuespiller.

Carradine spilte Bill i Quentin Tarantinos *[[Kill Bill]]*-serie (2003–04), samt i miniserien *[[Nord og sør]]* (1985–86). Han spilte også i Martin Scorseses *[[Boxcar Bertha]]* (1972), *[[The Long Goodbye]]* (1973) (også Scorsese) og Ingmar Bergmans *[[Ormens egg]]* (1977). I sistnevnte spilte han mot Liv Ullmann.

Carradine medvirket også i en rekke kung fu-filmer.

## Priser og nominasjoner

### [[Emmy]]
* 1973 – Nominert – Outstanding Continued Performance by an Actor in a Leading Role (Drama Series – Continuing) – *Kung Fu*
### [[Golden Globe]]
* 2005 – Nominert – Best Performance by an Actor in a Supporting Role in a Motion Picture – *[[Kill Bill: Vol. 2]]*
* 1986 – Nominert – Best Performance by an Actor in a Supporting Role in a Series, Mini-Series or Motion Picture Made for TV – *[[Nord og sør]]*
* 1977 – Nominert – Best Motion Picture Actor – Drama – *Bound for Glory*
* 1974 – Nominert – Best TV Actor – Drama – *Kung Fu*

## Referanser


## Eksterne lenker
* 
*
Vårsvingen (Oslo)

**Vårsvingen** (1-15)  er en vei i Oslo på Ekeberg i bydel Nordstrand. Veien starter og slutter i Enoks vei. Vårsvingen ligger helt innenfor Lille Ekeberg borettslag.

## Referanser


## Eksterne lenker
*
ODBC

Innen databehandling, **Open Database Connectivity (ODBC)** tilbyr et standard API for å jobbe mot databasehåndteringssystem. Utviklerne av ODBC hadde som mål å lage det uavhengig av programmeringsspråk, databasesystemer og operativsystemer
Firebird

**Firebird**, også kjent som **FirebirdSQL**, er en SQL-databasetjener med støtte for mange av egenskapene definert i ANSI SQL-92- og SQL-99-standardene. Den kjører på Linux, Microsoft Windows og flere forskjellige UNIX-plattformer. Firebird tilbyr god parallell behandling av forespørsler, høy ytelse, støtte for lagrede prosedyrer og utløsere. Den har blitt brukt i en rekke systemer siden den kom ut i 1981.

Firebird er lisensiert under en modifisert utgave av den åpne Mozilla-lisensen Interbase Public License. Firebird ble opprinnelig utviklet av programvareselskapet Borland, under navnet InterBase.

Det oppsto en stund en forvirring rundt navnet Firebird, da Mozilla Foundation i april 2003 bestemte seg for å omdøpe Firefox, som den gangen ble kalt Phoenix, til Firebird. Dette var opphavet til en del diskusjon rundt muligheten for navneforvirring mellom de to prosjektene, men etter at Mozilla Firebird ble omdøpt til Firefox i februar 2004, var ikke dette lenger et problem.

## Referanser


## Eksterne lenker
* 
* 
*   Database Master – FireBird Management Software
T9

**T9**, som står for **''T**ekst på **9** taster* er en [[ordbok]]funksjon som forenkler skriving av [[Short Message Service|SMS]] på [[mobiltelefon]]er. Det ble utviklet i [[1995]] av det [[Amerikas forente stater|amerikanske]] selskapet [https://web.archive.org/web/20070110145210/http://www.tegic.com/ Tegic Communications]. 

Teknologien er ment å forenkle skriving av SMS ved at man kan skrive [[ord]] med et enkelt tastetrykk per [[bokstav]]. På eldre telefoner uten T9 måtte man velge bokstaver ut fra en bokstavgruppe på hver talltast og ofte trykke flere ganger på en tast for å få fram riktig bokstav. [[Programvare]]n for T9 vil foreslå ord ut fra en forhåndsinstallert ordbok basert på kun et trykk per tast per bokstav. Dersom det finnes flere ord for en tastekombinasjon vil du kunne bla deg fram til riktig ord enten ved hjelp av en joystick eller en bestemt *neste*-knapp. Etterhvert som man bruker funksjonen vil den «lære» seg hvilket av de mulige ordene du bruker mest og foreslå det først.

Ordboken har gitt noen muntre stunder ved å komme med merkelige forslag. Tallkombinasjonen 3378 kan for eksempel foreslå *fest* dersom du forsøker å skrive *edru*, og [[Nemi]] valgte å tolke det som et tegn da telefonen stavet *øl* når hun ville skrive *ok''. Måten forslagsrekkefølgen blir bestemt på når telefonen leveres fra fabrikken er frekvenstelling av ord på nettsteder på det aktuelle språket. Særlig nettaviser blir mye brukt. 

Ordboken kan utvides ved å legge til egne ord slik at programvaren kjenner det igjen neste gang den aktuelle tastekombinasjonen benyttes. Tilleggsordet vil da komme opp i forslagslisten på lik linje med de forhåndsinstallerte ordene. 

## Se også
* SMS
* Ordbok

## Eksterne lenker
* T9-side 
* Kryssord for å øve på bruk av T9 (engelsk)
* Andre engelske spill for å øve T9
Gloserhei gruve

**Gloserhei gruve** ligger i Froland kommune i Aust-Agder. Gruven ble nesten utelukkende drevet som et dagbrudd, og var i drift fra 1881 til 1986, og var basert på utvinning av kvarts og feltspat til industriell bruk. Gruven leverte en sjeldent ren kvarts. En av kundene var Arendal Smelteverk i Eydehavn.

Gruven er i dag lite tilgjengelig, da bunnen av dagbruddet står under vann.

## Referanser


## Galleri
 
Fil:Gloserhei4.jpg
Fil:Gloserhei1.jpg
Fil:Gloserhei-brakke.jpg
Fil:Gloserhei-bautastein.jpg
Fil:Gloserhei-tavle.jpg
Fordring

En **fordring** regnes alminnelig som et krav en fysisk eller juridisk person (kreditor) har mot en annen (debitor). I regnskapssammenheng er en fordring typisk en faktura som er utstedt, men ikke betalt ennå. Begrepet brukes mest i betydningen pengekrav, for eksempel slik at A har en fordring på B som lyder på 10&nbsp;000 kroner. Det brukes imidlertid tilsvarende for krav av annen art, for eksempel plikt til å levere et parti varer. Med Henrik Ibsens ideale fordring (Vildanden) får derimot betegnelsen en metafysisk dimensjon. Det er interessant at den vanlige oversettelsen av den ideale fordringen til engelsk er 'the ideal summoning'; hvormed betydningsflaten åpner seg mot 'påkallelse'/'invokasjon'. En fordring kan også være en unnlatelsesforpliktelse, for eksempel en plikt til å ikke starte opp konkurrerende ervervsvirksomhet. Dersom en fordring ikke blir innfridd innen forfall kan kreditor normalt få den inndrevet med hjelp av rettsapparatet. Dette skjer ved tvangsfullbyrdelse, noe som normalt krever forutgående søksmål, med mindre det foreligger et særlig tvangsgrunnlag. En fordring kan komme til uttrykk i et gjeldsbrev (omsetningsgjeldsbrev eller enkelt gjeldsbrev).

Et krav som bestrides av skyldneren er ikke et legitimt krav. Hvis fordringshaveren er i en maktposisjon, ved at han kan stoppe levering eller sabotere på annen måte, er skyldnerens betaling urettmessig inndrevet.

## Norsk rett på området
I Norge vil reglene i gjeldsbrevloven fra 1939 komme inn og regulere hvilke legitimasjonsregler som gjelder der en fordring er gjenstand for omsetning. Reglene er her ulike for de to typene av gjeldsbrev. Enkle gjeldsbrev og fordringer som ikke er knyttet til gjeldsbrev omtales ofte samlet som *enkle krav*. Det følger av rettspraksis og juridisk teori at en rekke av reglene i gjeldsbrevloven som angår enkle gjeldsbrev gjelder analogisk (tilsvarende) for enkle krav som ikke er knyttet til gjeldsbrev. Således vil for eksempel reglene i gjeldsbrevloven om ekstinksjon komme tilsvarende til anvendelse på andre enkle pengekrav. Viktige regler om pengekrav finnes også i finansavtaleloven fra 1999.

## Litteratur
* Marte Eidsand Kjørven, Herman Bruserud, Håvard H. Holdø, Jon Vegard Lervåg, Mona Nygård og Espen Nyland *Foreldelse av fordringer* 2011 

## Eksterne lenker
* Gjeldsbrevloven (1939)
* Finansavtaleloven (1999)
Charlotte Cooper

**Charlotte Reinagle Cooper** (gift Sterry 1901) (født 22. september 1870 i Ealing  Middlesex død 10. oktober 1966 i Helensburgh i Skottland) var en britisk tennisspiller.

Cooper vant sin første singletittel i Wimbledon i 1895 etter seier i finalen i All Comers Round over Helen Jackson med 7-6, 8-6. Kampen ble regnet som finale i turneringen ettersom regjerende mester, Blanche Bingley Hillyard, ikke stilte opp for å forsvarte sin tittel i Challenge Round. Året derpå tok hun sin andre seier i turneringen ved å forsvare tittelen mot utfordreren W.H. Pickering. I 1898 vant hun sin tredje tittel etter å ha vunnet over irske Louise Martin med 6-4, 6-4. Sin siste og femte tittel i Wimbledon vant hun i 1908, da hun beseiret Agnes Marton, hun var da 37 år og 282 dager gammel, og er dermed den hittil eldste singlevinneren i turneringen.

Cooper spilte totalt elleve singlefinaler i Wimbledon og hun tapte seks, tre for Blanche Bingley Hillyard (1897, 1898 og 1900), én for Muriel Robb (1902), Dorothea Douglass Chambers (1904) og Ethel Larcombe (1912). Cooper regnes som en av de fem tidlige «multivinnerne» i Wimbledon, som i 40-årsperioden fra starten i 1884 til 1923 vant singletittelen tilsammen 29 ganger. De øvrige «multivinnerne» var Dorothea Douglass Chambers med sju seiere, Blanche Bingley Hillyard og Suzanne Lenglen med seks titler hver og Lottie Dod med fem titler.

Finalkampen i 1902 mot Muriel Robb var unik, den ble spilt over to dager. Ved stillingen 1-1 i sett etter 6-4, 11-13 første dagen begynte det å regne kraftig, slik at resten av kampen ble utsatt til dagen etter. Da kampen skulle ferdigspilles dagen etter besluttet dommeren at kampen skulle starte på nytt. Robb vant da med 7-5, 6-1 og det ble spilt totalt 53 game, hvilket er rekord, i finalen.

Cooper vant singletittelen i Irish Open i 1895 og 1898, og hun vant mixed double-tittelen i 1895, 1896, 1899 og 1900.

Hun ble også olympisk mester, hun vant to gullmedaljer i OL 1900 i Paris, singleturneringen for damer og sammen med Reginald Doherty vant hun også mixed double.

## OL-medaljer
* 1900  Paris -  **Gull** i tennis, single damer
* 1900  Paris -  **Gull** i tennis, mixeddouble (sammen med Reginald Doherty)

## Grand Slam-titler
*  **[[Wimbledon (tennis)|Wimbledon]]:**
** Single damer – 1895 (hun beseiret Helen Jackson med 7-5, 8-6 i finalen)
** Single damer – 1896 (hun beseiret Alice Simpson Pickering med 6-2, 6-3 i finalen) 
** Single damer – 1898 (hun beseiret Louise Martin med 6-4, 6-4) 
** Single damer – 1901 (hun beseiret Blanche Bingley Hillyard med 6-2, 6-2 i finalen)
** Single damer – 1908 (hun beseiret Agnes Morton med 6-4, 6-4 i finalen)
** Double damer – 1901, 1902 (ikke mesterskap)
** Mixed double – 1901, 1902 (ikke mesterskap)

## Referanser


## Eksterne lenker
*
T. Singer

***T. Singer*** er en av Dag Solstads romaner. Handlingen dreier seg om en person som etter et halvt levet liv som «evighetsstudent», velger å ta bibliotekarutdannelse. Han får en stilling på Notodden, og flytter dit. T. Singer er en person med sterk skamfølelse. I Notodden møter han imidlertid Merete og sammen etablerer de en form for familie. Dette skal vise seg å være skjebnesvangert for Singer.

Solstad har sagt at «Mitt forfatterskap endte med T. Singer, skrevet og utgitt i 1999. Alt etter dette er et unntak, som aldri skal gjenta seg.».

## Referanser
Fylkesvei 3798

**Fylkesvei 3798** går mellom Kyrkjebygda og Grenjå i Evje og Hornnes.

Frem til 2019 hadde veien betegnelsen fylkesvei 312 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 3812

**Fylkesvei 3804** går mellom Skagen og Kosland i Valle.

Frem til 2019 hadde veien betegnelsen fylkesvei 323 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 337 (Aust-Agder)

**Fylkesvei 337 i Aust-Agder** gikk mellom Nomeland i Hylestad, Valle kommune, og fylkesgrensen mot Vest-Agder ved Håhellervatnet. Veien var 26,9&nbsp;km lang.

2019 ble veien del av fylkesvei 450.

## Kommuner og knutepunkter

*Endepunkt fylkesgrensen ved Rosskreppfjorden →  (Vest-Agder) til  Suleskar i Sirdal (15,1&nbsp;km) → 
* Roskreppfjorden
* Veiens høyeste punkt 1055 moh (mellom Vardsvatn og Knutstjørn)
* Øyvassbu
* Jannsverk, bom for vinterstengning
* Håmårsvingen
* fra Holtesvingen til Brokke (2,5&nbsp;km)
* fra Nomeland (→ ) til  Haukeli i Vinje, og til  Kristiansand

## Referanser


## Eksterne lenker
* Vegvesenets vegkart